Diari Oficial de la Generalitat Valenciana


Sumari del DOGV 689, del 23-10-1987 (1987/809844)

RESOLUCIÓ de 13 d'octubre de 1987, de la Direcció General de Comerç, per la qual s'estableix el termini de presentació de sol.licituds per a la realització de cursos de formació comercial, als quals fa referència el Decret 48/1983, de 18 d'abril, del Consell de la Generalitat Valenciana, per a l'exercici 1988.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   689

Data del DOGV
:   23-10-1987

Secció del DOGV
:   ALTRES DISPOSICIONS

Número del document
:   1987/809844


Data del document
:   13-10-1987

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 13 d'octubre de 1987, de la Direcció General de Comerç, per la qual s'estableix el termini de presentació de sol.licituds per a la realització de cursos de formació comercial, als quals fa refèrencia el Decret 48/1983, de 18 d'abril, del Consell de la Generalitat Valenciana, per a l'exercici 1988.  
D'acord amb el Decret 48/1983, de 18 d'abril, del Consell de la Generalitat Valenciana, pel qual s'estableix el marc d?actuació en relació amb la informació, formació, estudis i assistència tècnica al comerç interior, i amb l'objecte de procedir a l'elaboració del Programa de Formació Comercial per a l'exercici 1988, aquesta Direcció General de Comerç ha resolt:  
Primer. Determinar com data límit per a la presentació de sol·licituds, a l'efecte d'obtenir l'ajuda per a la realització de Cursos de Formació Comercial corresponents a l'exercici 1988, el 30 de novembre d'enguany.  
Segon. Els programes formatius que, amb caràcter prioritari, tindran els beneficis que atorga aquesta Resolució, seran aquells que el contingut dels quals tracte sobre els temes següents:  
1) Noves formes de Comerç.  
- Formes associatives i de col·laboració empresarial tant pel que fa a la compra com a la venda en comú (franquícia, cadenas voluntàries, associacions de compra, centres comercials, cooperatives, integració comercial ... ) i en particular aquells que es referesquen a formes d'organització i de gestió que permeten la transformació i modernització del comerç tradicional (autoservei, cash and carry, discount ... ).  
2) Tècniques d'organització i de gestió d'empreses comercials:  
- Direcció i planificació empresarial.  
- Marketing gestió comercial.  
- Organització empresarial i control de gestió.  
- Merchandising tècniques de promoció i d'animació en el punt de venda.  
- Gestió de la qualitat en el comerç.  
- Aplicacions informàtiques específiques a la gestió d'empreses comercials.  
- Logística, gestió de stoks de tecnologies d'emmagatzenament per a empreses majoristes.  
3) Serveis, equipaments i estètica del punt de venda:  
- Els serveis comercials com a valor afegit al producte (serveis post-venda, de finançament, serveis en el punt de venda ... ) i els que en general responen a les exigències d'informació, de garantia i de comoditat del consumidor.  
- Equipaments comercials i innovacions tecnològiques aplicades a la conservació, emmagatzematge i presentació de productes i a la gestió i control de l'empresa comercial.  
- L?estètica del punt de venda: interiorisme, tractament de façanes, publicitat exterior, aparadorisme i integració del comerç en ambients urbans.  
4) Gestió de recursos humans:  
- En especial aquells que signifiquen la millora del factor humà del comerç en els seus diferents nivells, i sobre tot dels empresaris comerciants i del personal de vendes.  
5) Cursos de perfeccionament professional, específicament adaptats a les característiques dels sectors de l'activitat comercial.  
Tercer. Podran ser beneficiaris, d'aquesta línia de suport, tots els subjectes efectes al sector de distribució comercial que acrediten la capacitat i mitjans suficients per a impartir els ensenyaments que constitueixen el programa que es pretén desplegar. Tindran caràcter preferent les sol·licituds que procedesquen de formes associades o integrades de comerciants.  
Quart.  
1. Els subjectes compresos en l?article 3r. que vulguen obtenir els beneficis que regula aquesta Resolució, hauran de presentar una sol·licitud per cada curs que pretenga celebrar, acompanyada de:  
a) Memòria que expressarà: títol del curs d'acord amb el programa recollit en l'article 2n., nivell, durada, número d'alumnes previstos, (mai no inferior a 15). Localitat i domicili concret de realització, data prevista, honoraris i mitjans materials amb què compta. La Memòria podrà preveure, eventualment, el desplegament de cursos a distància, i en tal cas s?adaptarà la informació anterior a les característiques pròpies d'aquesta modalitat de cursos.  
b) Programa desenvolupat segons els temes de l?article segon.  
c) Historial docent del professorat previst, amb l'específicació de la seua titulació, dades personals i professionals.  
d) Pressupost detallat per partides, amb la indicació de despeses i ingressos previstos.  
2. Les sol·licituds s?adreçaran al Director General de Comerç i s'hauran de presentar en els Serveis Territorials corresponents, els quals emetran un informe sobre la capacitat i mitjans suficients acreditats, a què fa referència l'article 3r., examinaran la documentació presentada, i, la certificaran, en el cas que s'haja complit amb el que s'hi exigia.  
Cinqué. La subvenció global del curs es calcularà atenent el nivell del professorat i les hores lectives, el contingut dels programes i la qualificació del curs (caràcter general i especialitzat). Els organitzadors quedaran obligats a comunicar al Servei Territorial corresponent qualsevol modificació de la proposta inicial, especialment la data i lloc exacte de la celebració de les activitats, amb un mínim de 15 dies d'antelació.  
Sisé.  
1. Dins dels trenta dies següents a la conclusió de l'activitat formativa desplegada, els beneficiaris de les subvencions presentaran documents originals, amb la memòria de l'activitat desplegada, valoració de resultats objectius, i un exemplar complet de tot el material o documentació lliurat als alumnes.  
2. Transcorregut el termini assenyalat en el paràgraf anterior, sense que els beneficiaris de les subvencions hagen donat compliment al que estableix aquest, es donaran per decaiguts en els seus drets, revocant la concessió de la subvenció, i s'arxivaran les actuacions, amb notificació a la persona interessada.  
València, 13 d'octubre de 1987. - El Director General de Comerç.